Diari Oficial de la Generalitat Valenciana


Sumari del DOGV 9937, del 16-09-2024 (2024/9256)

RESOLUCIÓ de 10 de setembre de 2024, per la qual es convoca concurs públic per a la constitució de borses d'ocupació temporal de professorat substitut.
-------------------------------------------------------------------------------------------------------------------------------------------------------

### Dades del document

Número de DOGV
:   9937

Data del DOGV
:   16-09-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/9256

CVE
:   UOYB-A-9346-1384

Data del document
:   10-09-2024

Organisme emissor
:   Universitat Politècnica de València

Tipus de document
:   Resolució

De conformitat amb l'article 80 de la Llei orgànica 2/2023, de 22 de març, del sistema universitari (LOSU), i d'acord amb les competències atribuïdes per l'article 53 dels Estatuts de la Universitat Politècnica de València, aprovats per Decret 182/2011, de 25 de novembre, del Consell, es convoca concurs públic per a la selecció, mitjançant la constitució de borses d'ocupació temporal, de professorat substitut, d'acord amb les següents,

*Bases*

*1. Objecte i regulació*

1.1. L'objecte de la convocatòria és la realització dels concursos necessaris per a la constitució de borses d'ocupació temporal per a la contractació de professorat substitut en l'àmbit de la Universitat Politècnica de València (UPV) d'acord amb les característiques detallades en l'annex I.

1.2. Els concursos derivats d'aquesta convocatòria es regiran per la Llei orgànica 2/2023, de 22 de març, del sistema universitari; el Decret 174/2002, de 15 d'octubre, del Govern Valencià, sobre règim i retribucions del personal docent i investigador contractat laboral de les universitats públiques valencianes i retribucions addicionals del professorat universitari; l'III Conveni col·lectiu de les universitats públiques valencianes; el text refós de l'Estatut dels Treballadors, aprovat per Reial decret legislatiu, 2/2015,de 23 d'octubre; l'Acord de 06/06/2024, del Consell de Govern de la Universitat Politècnica de València, pel qual s'aprova la normativa reguladora de la selecció del professorat substitut (BOUPV 2024/0100, de 23/07/2024), i pel regulat en les presents bases.

1.3. El funcionament de les borses d'ocupació resultants dels concursos, els seus processos de crida i gestió, la formalització i extinció dels contractes, així com la tramitació de les seues vicissituds es realitzaran conforme al que es preveu en la Normativa reguladora de la selecció de professorat substitut aprovada pel Consell de Govern de la UPV.

*2. Requisits*

2.1.Les persones que desitgen participar en la present convocatòria han de reunir els requisits generals següents:

a) Tenir nacionalitat espanyola o ser nacional dels estats membres de la Unió Europea, així com els cònjuges dels espanyols i dels nacionals d'altres estats membres de la Unió Europea, sempre que no estiguen separats de dret, i els seus descendents i els del seu cònjuge, sempre que no estiguen separats de dret, siguen menors de 21 anys o majors d'aquesta edat dependents.

Així mateix, s'estén igualment a les persones incloses en l'àmbit d'aplicació dels tractats internacionals subscrits per la Unió Europea i ratificats per Espanya en què és aplicable la lliure circulació de treballadors.

Hi poden participar els/les estrangers/res no inclosos/ses en els apartats anteriors amb residència legal a Espanya.

b) Tenir complits setze anys i no superar l'edat màxima de jubilació forçosa.

c) Estar en possessió de titulació oficial corresponent al nivell 3 del Marc Espanyol de Qualificacions per a l'Educació Superior (MECES) llicenciatura, Enginyeria, Arquitectura, grau d'almenys 300 crèdits ECTS, o màster) En el cas de titulacions obtingudes a l'estranger haurà de posseir la credencial que acredite la seua homologació o equivalència

d) No haver sigut separat mitjançant expedient disciplinari del servei de qualssevol de les administracions públiques, o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial ferma.

e) En cas de ser nacional d'un altre estat, han d'acreditar no trobar-se inhabilitat o en situació equivalent, ni haver sigut sotmès a sanció disciplinària o equivalent que impedisca, al seu estat, en els mateixos termes, l'accés a l'ocupació pública.

f) Posseir la capacitat funcional per a l'acompliment de les tasques o funcions corresponents a les places convocades.

g) Les persones aspirants estrangeres han de posseir un coneixement de l’idioma espanyol equivalent al nivell C1. Així mateix, en cas que es requerisca la impartició d'assignatures en un altre idioma, segons indique la convocatòria, el nivell de coneixement de llengües requerit és l'equivalent al nivell C1.

Aquelles persones aspirants que han inclòs i justificat en els respectius currículums la possessió d'un certificat de nivell C1, o superior en aquesta llengua, obtingut en el cas de l'anglès amb menys de cinc anys d'antiguitat, se'ls reconeixerà com a acreditat el coneixement suficient d'aquests idiomes. Els títols, diplomes i certificats amb validesa a aquest efecte són els expedits per les escoles oficials d'idiomes, per les universitats espanyoles acreditades per l'Associació de Centres de Llengües en l'Ensenyament Superior (CertAcles), així com els indicats en la normativa vigent en matèria lingüística, en què es pot accedir a aquesta informació a través de l’adreça web següent:

[https://cdl.upv.es/el-centro/normativa/normativa-oficial-certificaciones-competencia-lingueistica](unsafe:%20https:/cdl.upv.es/el-centro/normativa/normativa-oficial-certificaciones-competencia-lingueistica%0d)

En cas de no acreditar en el currículum la possessió del certificat corresponent, han de superar, davant la comissió de selecció, una prova específica per a acreditar el coneixement de l'idioma. Aquesta prova es realitzarà en la fase 2, a través de l'entrevista, i es podrà obtenir la qualificació d'apte/no apte, en què aquesta última qualificació és causa d'exclusió del concurs.

2.2. Altres requisits específics.

Per a aquelles places especificades en l'annex I, els sol·licitants hauran de complir els següents requisits específics:

a) Lingüístic, acreditació del nivell i coneixement de la llengua que es detalle.

b) Estar en possessió de la titulació que es detalle o equivalent, que en cas de titulacions universitàries estrangeres hauran d'estar degudament homologades o disposar, si escau, de la corresponent resolució d'equivalència.

2.3. Els requisits han de complir-se amb anterioritat a l'expiració del termini de presentació de sol·licituds de participació i mantenir-se durant la vigència de les bosses i, en el seu cas, del contracte de treball.

*3. Presentació de sol·licituds*

3.1.El termini de presentació de sol·licituds és de deu dies hàbils, comptadors a partir de l'endemà de la publicació d'aquesta convocatòria en el *Diari Oficial de la Generalitat Valenciana*.

3.2. Les sol·licituds s'emplenen i presenten exclusivament per via electrònica, accedint al formulari «Sol·licitud d'admissió a proves selectives a la Universitat Politècnica de València  (Personal Docent i Investigador)» disponible a:

<https://sede.upv.es/oficina_tactica/#/login?idArbol=20&idPrehoja=18&idform=EINSTANCIA_PDI>

Per a l'accés a aquest formulari es requereix la identificació electrònica de la persona interessada, mitjançant qualsevol dels mecanismes previstos legalment per al registre en el sistema d'identificació: signatura electrònica mitjançant Cr@ym, certificat digital de signatura electrònica, o DNIe.

S’ha de presentar una sol·licitud per a cada oferta de borsa de treball en la qual es desitja participar.

3.3. Per a completar el procés de sol·licitud, cal, dins del termini estipulat:

a) Identificar-se electrònicament a la seu electrònica.

b) Accedir i emplenar el formulari electrònic de sol·licitud d'admissió.

c) Pagar la taxa corresponent, si és el cas, en funció de la situació personal, exclusivament per aquesta aplicació, bé amb targeta bancària o en efectiu mitjançant el rebut bancari que expedeix l'aplicació, dins del termini de presentació de sol·licituds. No s’accepten pagaments per cap altre mitjà.

d) Finalitzar el procés en l'aplicació i enviar a registrar la sol·licitud.

No seran admeses i, conseqüentment, quedaran excloses del procés selectiu aquelles persones que, havent abonat la taxa no hagen registrat la sol·licitud electrònicament. Si per motius tècnics atribuïbles a les Administracions Públiques, no fora possible completar la inscripció per mitjans electrònics durant un període prolongat dins del termini estipulat, les persones interessades podran presentar la seua sol·licitud per mitjans no electrònics o convencionals, tal com es descriu en l'excepcionalitat tècnica, disponible en: <https://www.upv.es/entidades/SRH/pdi/579824normalv.html>

Els drets de participació són de 15,29 euros, per cada borsa de treball a què es desitja concursar.

3.4. La falta d'abonament, total o parcial, dins del termini de presentació de sol·licituds de la taxa d'admissió requerida per als processos, determinarà l'exclusió de la persona aspirant..

3.5. Són causa d'exempció les següents:

a) Els membres d'una família nombrosa de categoria especial o d'una família monoparental de categoria especial. Per a això, se selecciona en l'apartat d'Exempcions «Família Nombrosa Especial» de la sol·licitud.

b) Les víctimes d'actes de violència sobre la dona que acrediten aquesta condició mitjançant qualssevol dels mitjans de prova previstos en la normativa autonòmica contra la violència sobre la dona en l'àmbit de la Comunitat Valenciana. Per a això, se selecciona en l'apartat «altres» de la sol·licitud.

c) Les persones amb diversitat funcional igual o superior al 33%. Per a això, se selecciona en l'apartat d'Exempcions «Diversitat Funcional» de la sol·licitud.

d) Les persones que estan en situació d'exclusió social i aquesta s'acredita per l'òrgan competent en matèria de benestar social de l'ajuntament de residència. Per a això, se selecciona en l'apartat d'Exempcions «Uns altres » de la sol·licitud.

3.6. Bonificacions.

a) Els membres d'una família nombrosa de categoria general o d'una família monoparental de categoria general gaudeixen d'una bonificació del 50% de l'import total de la taxa. Per a això, se selecciona en l'apartat d'Exempcions «Família Nombrosa General» de la sol·licitud.

3.7. En cap cas el pagament realitzat del rebut emès, en les oficines bancàries corresponents a què es fa referència, suposarà la substitució del tràmit de presentació i registre electrònics de la sol·licitud.

3.8. De conformitat amb el que estableix l'article 1.2-6 de la Llei 20/2017, de 28 de desembre, de la Generalitat Valenciana, de taxes, no pertoca la devolució de les taxes per drets d'examen si el pagament indegut d'aquestes és per causes imputables exclusivament a la persona candidata.

3.9. A cada sol·licitud s’ha d'acompanyar, incorporant-la en un fitxer digital per a incloure en cadascun dels apartats existents en l'aplicació, la documentació següent:

a) Currículum; s’ha d'utilitzar, obligatòriament, el model que es pot trobar a la pàgina web:

<http://www.upv.es/entidades/srh/pdi/579900normalv.html>

Només es consideren els mèrits relacionats en el currículum sense que es puguen al·legar altres mèrits en el període d'esmena i reclamacions.

b) Formulari «Introducció de Dades» en format Excel, que constitueix la base per a la baremació, incloent-hi els mèrits reflectits en el currículum i la referència a on es troba la documentació justificativa, que es pot trobar a la pàgina web: <https://www.upv.es/entidades/srh/pdi/579900normalv.html>

Aquests dos documents (currículum i formulari) s’han de comprimir en format ZIP i adjuntar aquest últim.

c) Documentació justificativa dels mèrits al·legats en el currículum. S'inclou certificat acadèmic personal o document substitutiu. Els concursants amb la titulació que no siga espanyola, han de presentar certificat d'homologació del seu títol i certificat de la nota mitjana del seu expedient acadèmic emès pel ministeri competent. S'adjuntaran els documents acreditatius de cadascun dels mèrits consignats en el currículum.

Els mèrits al·legats en el currículum que no s’han justificat documentalment no es tenen en compte, sense perjudici de la seua esmena dins del termini i en la forma escaient. Una vegada finalitzat el termini d'admissió de sol·licituds no s'admetran nous mèrits sense que es puguen al·legar en el període d'esmena.

d) Documentació acreditativa de l'exempció o bonificació de taxes d'acord amb el que disposen les bases 3.5. i 3.6.

Aquests documents s’han de comprimir en format ZIP i adjuntar aquest últim.

e) Documentació justificativa dels requisits específics de la convocatòria, en concret la titulació acadèmica prevista en la base 2.1.c) i, si és el cas, en la base 2.2.

Aquests documents s’han de comprimir en format ZIP i adjuntar aquest últim.

3.10. Els documents en idioma diferent al valencià o castellà s’han d'aportar acompanyats de la traducció jurada a una d'aquestes llengües.

*4. Llista d´admesos i exclosos*

4.1. Llista provisional

Finalitzat el termini de presentació de sol·licituds, la direcció del departament farà pública la llista provisional d'aspirants admesos i exclosos en cadascuna de les bosses convocades, en el tauler d'anuncis del departament, així com certificació de la data de publicació. Aquesta publicació tindrà caràcter de notificació als efectes previstos en l'article 45 de la Llei 39/2015, d'1 d'octubre, del procediment administratiu comú de les administracions públiques.

Amb caràcter merament informatiu es publicarà també en la pàgina web del departament o en el servidor UPV.notícies, grup de notícies UPV. administració que pot ser consultat a través de la web de la UPV, en el menú Perfils / PAS i PDI/ Eines i recursos (<http://www.upv.es/bin2/tablon?p_idioma=v>).

4.1.1. Són motius d'exclusió:

a) Haver registrat la sol·licitud fora del termini establit.

b) No presentar la sol·licitud, el currículum i el formulari «Introducció de dades» segons el model obligatòriament establit.

c) La falta o abonament incorrecte dels drets de participació, llevat que s'ha declarat trobar-se exempt del pagament.

d) No acreditar el compliment dels requisits específics de la convocatòria: base 2.1.c)

4.1.2. Les persones aspirants excloses o omeses disposen de deu dies hàbils, comptadors a partir de l'endemà de la publicació de la llista provisional, per a esmenar el defecte que n’ha motivat l’exclusió o omissió, i no es considera corregible, entre altres, la falta de pagament dels drets de participació dins del termini de presentació d'instàncies. La sol·licitud d'esmena s’ha de presentar exclusivament al departament convocant de la borsa. Per a això, s’ha d'utilitzar la presentació telemàtica a través del Registre electrònic comú, l'adreça del qual és: <https://rec.redsara.es/>

(Òrgan de destinació/Nivell d'Administració: Universitats/Comunitat Autònoma: Comunitat Valenciana/Cercar: Nom del departament) Assegureu-vos que el departament correspon a la Universitat Politècnica de València.

Per a aquesta presentació, no és vàlid utilitzar el procediment electrònic «Sol·licitud Genèrica» existent a la seu electrònica de la UPV.

Aquest mateix termini serveix per a aportar la justificació dels mèrits al·legats en el currículum que no s’han acreditat dins del termini de presentació de sol·licituds.

4.2. Llistes definitives.

4.2.1. Transcorregut el termini d'esmena d'errors o omissions i resoltes les reclamacions, es procedeix a la publicació, pel mateix procediment, de les llistes definitives de persones aspirants admeses i excloses.

4.2.2. En cas de no haver-hi causa d'exclusió de les persones aspirants a una mateixa borsa, la llista de persones admeses s'eleva a definitiva en el mateix acte.

*5. Procediment de selecció*

5.1. El procés de selecció consta de dues fases consecutives i eliminatòries:

5.1.1. Fase 1: valoració dels mèrits acreditats per les persones aspirants, d'acord amb el barem que figura en annex II, fins a un màxim de 100 punts. Per a superar aquesta fase i passar a la següent és necessari obtenir un mínim de 30 punts.

La comissió aplica a cada mèrit un coeficient d'idoneïtat en funció de la seua relació amb el perfil de la borsa a conformar, d'acord amb els criteris que figuren en l'annex II.

A les persones aspirants que superen la fase de concurs, la comissió les cita a la realització de la fase 2, que és pública. La convocatòria indica el lloc, la data i l’hora de la celebració.

5.1.2. Fase 2:  exposició i debat sobre la trajectòria professional i l’adequació a la plaça, perfil i requeriments previstos en la convocatòria. Es valora fins a un màxim de 30 punts, i és necessari un mínim de 15 per a superar aquesta fase.

L'ordre de realització de la segona fase és l'alfabètic, començant per la lletra «H» (d'acord amb la Resolució de 15/03/24 de la Conselleria d'Hisenda, Economia i Administració Pública).

5.2. Finalitzada aquesta fase, la comissió de selecció, realitzarà una valoració sobre cada persona candidata, ajustada, en tot cas, als criteris generals i específics prèviament establits per la comissió i farà públics els resultats de l'avaluació de cada persona candidata, desglossada per cadascun dels aspectes avaluats, en el tauler d'anuncis del departament, al costat de la certificació de la publicació, que tindrà caràcter de notificació oficial als candidats d'acord amb l'art. 45.1.b) de la Llei 39/2015, d'1 d'octubre, del procediment administratiu comú de les administracions públiques.

Amb caràcter merament informatiu es publicarà també en la pàgina web del departament o en el servidor UPV.notícies, grup de notícies UPV. administració que pot ser consultat a través de la web de la UPV, en el menú Perfils / PAS i PDI/ Eines i recursos (<http://www.upv.es/bin2/tablon?p_idioma=v>).

*6. Comissions de selecció*

6.1. Els processos seran avaluats per les comissions previstes en la Normativa. La seua composició nominal es publicarà en els taulers d'anuncis del departament simultàniament a les llistes definitives d'admesos i exclosos.

Amb caràcter merament informatiu es publicarà també en la pàgina web del departament o en el servidor UPV.notícies, grup de notícies UPV. administració que pot ser consultat a través de la web de la UPV, en el menú Perfils / PAS i PDI/ Eines i recursos (<http://www.upv.es/bin2/tablon?p_idioma=v>).

6.2. Les comissions de selecció es regiran, quant al seu funcionament, pel que es disposa en la Llei 40/2015, d'1 d'octubre, del règim jurídic del sector públic.

6.3. Els integrants de les comissions es troben subjectes a les causes d'abstenció i recusació previstes en els articles 23 i 24 de la Llei 40/2015, d'1 d'octubre, del règim jurídic del sector públic.

*7. Constitució i vigència de la borsa d´ocupació temporal*

7.1. Finalitzat el procés de selecció, i a la vista de les valoracions, la comissió de selecció conforma una relació, ordenada de major a menor puntuació total, que s'obté sumant les qualificacions de les dues fases del procediment amb les persones aspirants que han superat les dues fases del concurs.

En cas d'empat entre candidats i candidates en la puntuació final obtinguda en el procés, es prioritzen d'acord amb l’ordre següent: en primer lloc, d'acord amb la puntuació final obtinguda en l'apartat de valoració de mèrits; en segon, per la puntuació obtinguda en els corresponents subapartats ordenats de major a menor pes, i, en tercer lloc, per la puntuació obtinguda en la fase 2. Si persisteix l'empat, se selecciona el candidat del gènere infrarepresentat, a la UPV, entre el professorat del departament i especialitat. Si continua persistint la situació, es procedeix mitjançant sorteig públic.

La comissió de selecció elevarà al vicerectorat competent en professorat la relació d'aspirants que han resultat aprovats, el número dels quals no podrà ser superior al de les places convocades. El Vicerectorat publicarà les relacions en la pàgina web de la UPV.

*8. Gestió de les borses d´ocupació temporal de professorat substitut*

8.1. La gestió i crida de les persones incloses en la borsa d'ocupació es duu a terme de conformitat amb el que disposa l’Acord de 06/06/2024, del Consell de Govern de la Universitat Politecnica de València, <http://www.upv.es/entidades/vpoa/download/18871>, pel qual s'aprova la normativa reguladora de la selecció del professorat substitut.

*9. Documentació*

9.1. Les persones aspirants que convocades per a formalitzar el contracte de treball hauran d'aportar a través del departament, la següent documentació:

a) Si té nacionalitat espanyola, còpia electrònica o fotocòpia del document nacional d'identitat i original per a l’acarament.

b) Els nacionals d'altres estats de la Unió Europea, o les persones incloses en l'àmbit d'aplicació dels tractats internacionals subscrits per la Unió Europea i ratificats per Espanya en què és aplicable la lliure circulació de treballadors i treballadores, còpia electrònica o fotocòpia compulsada del passaport o de document vàlid acreditatiu de la seua nacionalitat.

c) Els familiars dels anteriors, referits en l'article 57.2 de l'EBEP, a més, còpia electrònica o fotocòpia compulsada del document acreditatiu del vincle de parentiu i declaració jurada del ciutadà/ana del país europeu al qual afecta aquest vincle, en què es fa constar que aquest vincle subsisteix i no existeix separació legal o, si és el cas, que la persona aspirant viu a compte d’aquest o està a càrrec seu.

d) Original i fotocòpia per a l’acarament o còpia electrònica o fotocòpia compulsada de: títol exigit en la present convocatòria, o en defecte d'això, certificat acadèmic que acredite haver realitzat tots els estudis equivalents per a l’obtenció, així com abonat els drets per a l'expedició del títol corresponent. La titulació en el cas d'haver sigut obtinguda a l'estranger i de la credencial que acredite l’homologació.

e) Original i fotocòpia per a l’acarament o còpia electrònica o fotocòpia compulsada de: documents acreditatius dels requisits específics (titulació concreta, lingüístic…), en el cas que aquests figuren en la present convocatòria.

f) Declaració jurada o promesa de no haver sigut separat o separada mitjançant expedient disciplinari de qualsevol administració o càrrec públic, així com de no trobar-se inhabilitat o inhabilitada penalment per a l'exercici de les funcions públiques. Les persones aspirants amb una nacionalitat que no és l'espanyola, a més, han d’efectuar la declaració de no estar sotmeses a sanció disciplinària o condemna penal que impedisca, al seu estat, l'accés a la funció pública.

g) Certificat mèdic oficial acreditatiu de posseir la capacitat física i psíquica necessària per a l'exercici de les funcions del lloc de treball oferit.

h) Les persones aspirants amb diversitat funcional han de presentar original i fotocòpia per a l’acarament o còpia electrònica o fotocòpia compulsada de certificació de l'òrgan competent, que acredite discapacitat igual o superior al trenta-tres per cent, així com la seua capacitat per a exercir les funcions que corresponen a professorat universitari.

9.2. Les persones aspirants integrants de la borsa d'ocupació, excepte casos de força major, que no presentaren en el seu moment la documentació acreditativa o de la mateixa es deduïra que manquen d'algun dels requisits exigits, no podran formalitzar el contracte sense perjudici de la responsabilitat en què pogueren haver incorregut per falsedat en les seues sol·licituds de participació.

9.3. Els que tenen la condició de personal de la Universitat Politècnica de València estan exempts de justificar les condicions i requisits que ja tinguen anteriorment acreditats. En tot cas, han de presentar obligatòriament la documentació prevista en l'apartat e) i, si és el cas, la de l'apartat f).

No obstant l'anterior, l'òrgan convocant pot sol·licitar que es torne a exigir una nova acreditació dels requisits quan ho considere convenient pel temps transcorregut des de l’obtenció o perquè guarde relació directa amb les funcions o tasques del lloc a exercir de professorat universitari.

*10. Característiques dels contractes*

10.1.Tipus de contracte: contracte laboral de caràcter temporal de professorat substitut.

10.2. Objecte del contracte: els previstos en l'article 80 de la Llei orgànica 2/2023, de 22 de març, del sistema universitari (LOSU).

10.3. Règim de dedicació: pot ser a temps complet o parcial.

10.4. En el contracte de treball del professorat substitut consta el nom del professorat substituït i la causa de la substitució.

10.5. Durada: la de les causes que originen o modulen la contractació.

10.6. Extinció: a més de les causes legals i convencionals, per la fi de la causa o causes que el van originar, la reincorporació del professorat substituït o la provisió de la plaça.

10.7. Activitat a desenvolupar: comprén exclusivament l'activitat docent, lectiva i no lectiva, objecte de la substitució o provisió, i no es pot estendre a activitats universitàries d'una altra naturalesa, llevat que tinguen relació directa amb l'activitat docent.

10.8. Retribucions: les establides pel Conveni col·lectiu de les universitats públiques valencianes, d'acord amb el Decret 174/2002, de 15 d'octubre, del Govern Valencià.

*11. Informació sobre protecció de dades de caràcter personal*

La Universitat Politècnica de València (UPV), amb domicili al camí de Vera, s/n, 46485 València, és la responsable del tractament de la informació i de les dades personals.

La finalitat del tractament, a través de les diferents unitats de gestió i òrgans col·legiats de la UPV, és la gestió dels processos selectius de concurrència competitiva i el compliment de les obligacions de transparència, accés a la informació i publicitat activa.

La conservació de les dades es prolonga durant el temps necessari per a la finalitat i el compliment de les previsions legals.

Les dades poden ser objecte de cessió a altres administracions públiques o transferències internacionals de dades, per a la qual cosa la UPV ha adoptat les mesures de garantia i protecció d'un nivell adequat al que preveu el Reglament general de protecció de dades (UE/2016/679).

L'exercici del dret d'accés, rectificació, supressió, oposició o limitació al tractament o de portabilitat de les dades es pot realitzar mitjançant comunicació a la Delegació de Protecció de Dades de la UPV per l’adreça electrònica [exe@qka.ug](mailto:ets@inr.zo).

Es pot contactar amb la Delegació de Protecció de Dades de la UPV a través de l’adreça electrònica [vbp@fbo.wx](mailto:czr@eaf.fw).

En el seu cas, es pot presentar una reclamació davant l'Agència Espanyola de Protecció de Dades ([www.aepad.es](http://www.aepad.es)).

*12. Recursos*

Contra els acords de les comissions de selecció, les persones interessades podran interposar recurs d'alçada dirigit al rector, en el termini d'un mes comptat a partir de l'endemà al de la seua publicació d'aquestes resolucions, de conformitat amb el que es disposa en els articles 121 i 122, de la Llei 39/2015, d'1 d'octubre, del procediment administratiu comú de les administracions públiques.

Contra la present convocatòria i les seues bases, que posen fi a la via administrativa, les persones interessades podran interposar recurs contenciós administratiu davant el jutjat contenciós administratiu corresponent, en el termini de dos mesos comptats des de l'endemà al de la publicació d'aquesta convocatòria en el DOGV.

Potestativament podran interposar davant el rector recurs de reposició, en el termini d'un mes des de l'endemà al de la publicació, de conformitat amb el que s'estableix en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.

Tot això sense perjudici que s'utilitze qualsevol altre recurs que per al seu dret estime convenient.

  

València, 10 de setembre de 2024

José Esteban Capilla Romá

Rector

Esta disposició conté annexos. Consulteu-ne la versió en PDF.